स्मिथ-क्रिस के थप्पड़ कांड जैसी घटनाओं को रोकने के लिए लिया फैसला
Academy of Motion Picture Arts and Sciences CEO Announces Oscars 2023 Crisis Team 95वें एकेडमी अवॉर्ड्स 12 मार्च को लॉस एंजिलिस में आयोजित किए जाने हैं। इस बीच एकेडमी ऑफ मोशन पिक्चर आर्ट्स एंड साइंस के चीफ एग्जीक्यूटिव बिल क्रैमर
95वें एकेडमी अवॉर्ड्स 12 मार्च को लॉस एंजिलिस में आयोजित किए जाने हैं। इस बीच एकेडमी ऑफ मोशन पिक्चर आर्ट्स एंड साइंस के चीफ एग्जीक्यूटिव बिल क्रैमर ने ऑस्कर 2023 के लिए क्राइसिस टीम बनाने की घोषणा की।
अथॉरिटी ने यह फैसला ऑस्कर 2022 में विल स्मिथ और क्रिस रॉक वाले वाक्या को देखते हुए लिया है। इस टीम को बनाने का मकसद अवॉर्ड के दौरान ऐसे कॉन्ट्रोवर्शियल हादसों को मैनेज करना है।
अगर कोई भी ऐसी चीज होती है तो हम तैयार रहेंगे- क्रैमर
क्रैमर ने टाइम्स मैग्जीन को दिए इंटरव्यू में बताया- ‘हमारे पास एक क्राइसिस टीम है। इसलिए हमें उम्मीद है कि अगर कोई भी ऐसी चीज होती है, जिसका हमें अंदाजा नहीं है तो भी हम इस स्थिति में पूरी तरह से तैयार रहने की योजना बना रहे हैं। हमने ऐसा बहुत कुछ प्लान किया है, जिनके बारे में हमने पहले ज्यादा ध्यान नहीं दिया था।
स्मिथ और क्रिस रॉक के थप्पड़ वाक्या पर बात करते हुए क्रैमर ने आगे कहा- ‘तब से एकेडमी ने ऑस्कर में होने वाली कई चीजों की तरफ और ज्यादा सोचना शुरू कर दिया है।’
उम्मीद है हमें इस क्राइसिस टीम का इस्तेमाल न करना पड़े- क्रैमर 
क्रैमर ने आगे कहा- ‘क्राइसिस कम्यूनिकेशन टीम अवॉर्ड के दौरान ऐसी किसी भी घटना के लिए वहां मौजूद रहेगी। अगर ऐसा कुछ भी होता है तो टीम एक्शन लेगी। हालांकि, उम्मीद करता हूं की ऐसा कुछ भी नही हो और हमें इस क्राइसिस टीम का इस्तेमाल ना करना पड़े।’
क्या था विल स्मिथ और क्रिस रॉक थप्पड़ कांड का पूरा मामला?
2022 में ऑस्कर सेरेमनी के दौरान पहुंचे विल स्मिथ ने अमेरिकन कॉमेडियन और सेरेमनी के होस्ट क्रिस रॉक को थप्पड़ मार दिया था। दरअसल, विल को किंग रिचर्ड्स के लिए बेस्ट एक्टर का अवॉर्ड मिला है। जब एक्टर अवॉर्ड लेने स्टेज पर पहुंचे तो होस्ट ने उनकी पत्नी जेडा पिंकेट को लेकर मजाक कर दिया। यह सुनकर विल को इतना गुस्सा आया कि उन्होंने चलती सेरेमनी में स्टेज पर होस्ट को थप्पड़ मार दिया।
पिछले 2 दशक में ऑस्कर अवॉर्ड के दौरान हुई कॉन्ट्रोवर्सीस
विल स्मिथ के आलावा ऑस्कर अवॉर्ड के दौरान ऐसी कई कॉन्ट्रोवर्सी हुई हैं, जो खूब चर्चा में रही हैं।
ऑस्कर 2021 में एक्ट्रेस कोरिन ने उतारे थे कपड़े
साल 2021 में हॉलीवुड की फ्रैंच एक्ट्रेस कोरिन मासेरियो ने स्टेज पर कपड़े उतार दिए थे। एक्ट्रेस अवॉर्ड देने स्टेज पर पहुंची थीं, लेकिन वहां पहुंचते ही उन्होंने सरकार का विरोध करने के लिए कपड़े उतारे। उनके शरीर में नारे लिखे हुए थे। दरअसल कोरोना महामारी के कारण सरकार ने सभी सिनेमाघर बंद कर रखे थे, ऐसे में एक्ट्रेस ने नाराजगी स्टेज पर दिखाई। कपड़े उतारने के बाद कोरिन ने बिना कपड़ों के ही स्टेज पर भाषण भी दिया था।
ऑस्कर 2000 में एंजेलिना जोली ने रेड कार्पेट पर किया भाई को किस
साल 2000 की ऑस्कर सेरेमनी शुरू होने से पहले एंजेलिना जोली ने अपने भाई के साथ रेड कार्पेट में लिप लॉक किया था। सेरेमनी में गर्ल इंट्रप्टेड के लिए बेस्ट सपोर्टिंग एक्ट्रेस का अवॉर्ड जीतने के बाद एंजेलिना ने कहा था, मैं इस समय अपने भाई से प्यार में हूं। भाई के लिए दिया गया उनका ये बयान काफी विवादों में रहा था।
ऑस्कर से जुड़ी अन्य खबरें यहां पढ़ें
ऑस्कर 2022:विल स्मिथ ने होस्ट को जड़ा थप्पड़, कभी एक्ट्रेस के कपड़े उतारने पर तो कभी अवॉर्ड ठुकराने पर भी विवादों में रही है सेरेमनी
जानिए, ऑस्कर में ’RRR’ की जनरल एंट्री के मायने:‘RRR’ का ऑस्कर कैंपेन करोड़ों का, ऑफिशियल एंट्री का पूरा खर्च सरकारी
ऑस्कर सेरेमनी में पहुंचे विल स्मिथ ने अमेरिकन कॉमेडियन और सेरेमनी के होस्ट क्रिस रॉक को थप्पड़ मार दिया। दरअसल विल को किंग रिचर्ड्स के लिए बेस्ट एक्टर का अवॉर्ड मिला है। जब एक्टर अवॉर्ड लेने स्टेज पर पहुंचे तो होस्ट ने उनकी पत्नी जेडा पिंकेट को लेकर मजाक कर दिया। पूरी खबर पढ़ने के लिए यहां पर क्लिक करें 